31993L0002
L 054/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 93/2/ЕИО НА КОМИСИЯТА
от 28 януари 1993 година
за изменение на приложение II към Директива 66/402/ЕИО на Съвета относно търговията със семена от зърнени култури
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (1), последно изменена с Директива 90/654/ЕИО (2), и по-специално член 21а от нея,
като има предвид, че съвременните научно-технически постижения свидетелстват, че някои сортове на овеса (Avena sativa) от типа „голозърнест овес“ могат да имат потенциална стойност като фураж;
като има предвид, че въпреки това е трудно от тези сортове да се произведе семе с такава кълняемост, каквато обикновено се постига от овесените сортове;
като има предвид, че чрез Директива 88/506/ЕИО (3) Комисията постанови, че в светлината на научно-техническите постижения би било целесъобразно за сортовете от типа „голозърнест овес“ да се намали минималната кълняемост за чистите семена, предвидена за овеса в приложение II към Директива 66/402/ЕИО, от 85 % на 75 %;
като има предвид, че това намаление се прилага само до 31 декември 1992 г., за да могат да се съберат и анализират допълнителни технически данни;
като има предвид, че допълнителните технически данни показват, че е целесъобразно намалението да бъде продължено за неограничен период от време;
като има предвид, че мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩАТА ДИРЕКТИВА:
Член 1
Раздел 2 Б, буква г) от приложение II към Директива 66/402/ЕИО се изменя, както следва:
„г)
за сортовете на Avena sativa, които са официално класифицирани като спадащи към вида „голозърнест овес“, минималната кълняемост се намалява на 75 % за чистите семена. За такива случаи се въвежда официален етикет „минимална кълняемост 75 %“.“
Член 2
1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива до 31 май 1993 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на разпоредбите от националното законодателство в областта, уредена с настоящата директива.
Член 4
Адресати на настоящата директива са държавите-членки.
Съставено в Брюксел на 28 януари 1993 година.